SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	doc. Mgr. Miroslava Slaninová, PhD., prof. RNDr. Pavol Eliáš, CSc., prof. RNDr. Peter Fedor, PhD., Lukáš Janošík, Ľudovít Popelka, Laura Shala, Adam Potrok  	
Znalosť cudzích jazykov:	angličtina 	

2.	Zahraničná pracovná cesta

Štát / mesto:	Indonézia/Bali	
Názov a adresa 
prijímajúcej organizácie:	Organizačný výbor súťaže IBO (International Biology Olympiad)	
Účel cesty:	Medzinárodná súťaž IBO (International Biology Olympiad)	
Spôsob financovania 
(kto hradí cestovné, pobytové náklady, iné výdavky):	Cestovné: Iuventa
Pobytové náklady: Iuventa 	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
4.7. až
13.7.2014	Súťaž a sprievodný program – pozri príloha	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
4.7. až
13.7.2014	Súťaž podľa priloženého programu .
Výsledok súťaže: Lukáš Janošík strieborná medaila, Ľudovit Popelka bronzová medaila, Laura Shala bronzová medaila	
	Podrobnosti v priloženej správe o priebehu súťaže	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
25. ročník IBO organizovala Indonézia. Zabezpečenie prekladov bolo značne problematické, organizátor nezvládol počítačový systém na preklady a práca na prekladoch teoretických úloh sa natiahla do ranných hodín tesne pred súťažou. Vzhľadom k rôznym skúsenostiam budúcich organizátorov je pravdepodobné, že sa to môže stať aj v budúcnosti. Je preto nevyhnutné, aby v delegácii na IBO boli traja dospelí, ktorí zabezpečia kvalitný preklad aj pri možných problémoch v organizácii súťaže. Pri bežnom rozsahu textov okolo 200 strán je vylúčené, aby to mohli zvládnuť dvaja prekladatelia.	

6.	Prehľad prinesenej dokumentácie a miesto jej uloženia 

Informačné časopisy vydávané v priebehu súťaže, uložené u predsedu SK BiO.	

7.	Osobitne vyhodnotený očakávaný prínos ZPC 

Lukáš Janošík strieborná medaila, Ľudovit Popelka bronzová medaila, Laura Shala bronzová medaila	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Správa o priebehu bude zverejnená na www.olympiady.sk 	

Súhlasím so zverejnením tejto správy na internete

Dátum:	16.7.2014	
Správu vypracoval
(meno a priezvisko, podpis):	doc. Mgr. Miroslava Slaninová, PhD.	
Správu schválil
(meno a priezvisko, podpis):		

Prílohy: 

IBO 2014 Program
Day (2014)	Students	Jury/Observers	
1-5 July		Subgroup Meeting (Team 12)	
Saturday
5 July	Arrivals and Registration	
Sunday
6 July	Arrivals and Registration	
	13:00 : Opening Ceremony	
Monday
7 July	Ice Breaking	Discussion and Translation of Practical Exams	
	Introduction to Lab Equipments		
Tuesday
8 July	PRACTICAL EXAM	Discussion and Translation of Theoretical Exams	
		14:00 : Uluwatu + Kecak Dance	
Wednesday
9 July	Tour – Bali Safari	Discussion and Translation of Theoretical Exams	
Thursday
10 July	THEORETICAL EXAM	Tour – Bali Safari	
	17:00 – 19:00 Student and Jury Meeting	
Friday
11 July	Free Time	Coordinator Meeting	
	14:00 : Uluwatu + Kecak Dance	Checking and Finalization of Scores	
Saturday
12 July	Free Time	Educational Session	
	13:00 : Closing Ceremony and Medal Presentation	
	Gala Dinner	
Sunday,
13 July	Departure	

International Biology Olympiad IBO
25. ročník
Indonézia /Bali 5.7. – 13.7. 2014
Správa o účasti 

V dňoch 5. 7. – 13.7.  2014 sa na Bali v Indonézii uskutočnil 25. ročník medzinárodnej biologickej olympiády IBO. Delegácia zo Slovenska sa zúčastnila v zložení:
Koordinátor za SR prof. RNDr. Pavol Eliáš, CSc., Katedra ekológie FEŠRR SPU, Nitra
Zástupca koordinátora doc. Mgr. Miroslava Slaninová, PhD., Katedra genetiky PriF UK, Bratislava
Ďalší člen delegácie a člen jury prof. RNDr. Peter Fedor, PhD. Katedra ekosozológie a fyziotaktiky PriF UK, Bratislava) 
Študenti:
Lukáš Janošík  Gymnázium Ľ. Štúra, Trenčín
Ľudovít Popelka  Gymnázium J. Fándlyho, Šaľa
Adam Potrok  Gymnázium P. de Coubertina, Piešťany
Laura Shala  Gymnázium, Poštová 9, Košice

	Súťaž sa konala v krajine s iným časovým pásmom (posun 6 hodín oproti nášmu času) a výrazne odlišnou klímou (vlhkosť sa pohybuje okolo 90%). Vzhľadom ku vzdialenosti a uvedeným podmienkam sme veľmi ocenili možnosť adaptácie a prílet jeden deň pred začiatkom súťaže. Ubytovanie, stravovanie a program vo voľnom čase zvládla usporiadajúca organizácia výborne. Hlavne študenti ocenili možnosť relaxácie medzi súťažnými dňami. Výrazne horšie bola zvládnutá organizačná časť súťaže. Praktické úlohy boli primerané, neboli však dobre pripravené, niektorým súťažiacim chýbal materiál a preto niektoré časti úloh bolo nutné pri hodnotení vypustiť. Na preklady teoretických  úloh, ktoré sú najnáročnejšou časťou súťaže pre dospelých členov delegácie prebrala Indonézia počítačový systém od vlaňajších švajčiarskych organizátorov. Systém bol vlani veľkým prínosom pri prekladoch a pri vypracovaní úloh študentmi z hľadiska kvality textov a obrázkov. Bohužiaľ organizátori mali problém s inštaláciou a prevádzkou softwéru a stalo sa, že po ukončení prekladov, keď sa čakalo na konečné korekcie úloh, celý systém skolaboval a organizátori ho nedokázali obnoviť. Stalo sa to po polnoci a bolo nutné vyťahovať zo systému preklady, dávať ich do pdf foriem, čo zabralo obrovské množstvo času a výrazne znížilo kvalitu materiálov pre študentov. 
Po ukončení súťaže meškala komisia s opravami úloh a členovia delegácií nemali dosť času úlohy skontrolovať a overiť správnosť hodnotení. Pri vyhlasovaní výsledkov boli zistené vážne pochybenia v spočítavaní a prideľovaní bodových hodnotení u študentov z vyše 20 krajín. Týkalo sa to aj slovenských študentov, kde došlo k výmene praktických častí u troch súťažiacich. Po troch dňoch od skončenia súťaže poslali organizátori opravené hodnotenie. Naši súťažiaci sa aj napriek problémom v kvalite testov umiestnili veľmi dobre. Lukáš Janošík získal striebornú medailu, Ľudovit Popelka bronzovú medailu a Laura Shala bronzovú medailu. Konkrétne umiestnenia zatiaľ nie sú presne stanovené. 
	Vzhľadom k rôznym skúsenostiam budúcich organizátorov je pravdepodobné, že sa to môže stať aj v budúcnosti. Je preto nevyhnutné, aby v delegácii na IBO boli traja dospelí, ktorí zabezpečia kvalitný preklad aj pri možných problémoch v organizácii súťaže. Pri bežnom rozsahu textov okolo 200 strán je vylúčené, aby to mohli zvládnuť dvaja prekladatelia.
V budúcom roku sa IBO koná v Dánsku.

Bratislava 16.7. 2014 					doc. Mgr. Miroslava Slaninová, PhD.
							Predseda SK BiO